《访道题湘江吴都挥使令》
宋代·邓林

至人风采邈难扳，何意相逢梦寐间。黄石故来寻孺子，青牛暂为驻函关。

朝霞夕露餐三秀，坎永离铅炼九还。得道须来言辟谷，君亲恩义重如山。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。